**Sajtóközlemény**

**záráshoz érkezett az ingyenes jogi segítségnyújtás a MUNKA Világában**

2019.09.30-án zárulnak az európai uniós támogatásból megvalósuló, ingyenes jogi segítségnyújtást biztosító regionális JOGpontok projektek. „A jogszerű foglalkoztatást célzó szolgáltatásnyújtás támogatása” regionális és összehangolt projektek teljesítették kitűzött mérföldköveiket.

A Gazdaságfejlesztési és Innovációs Operatív Program, GINOP-5.3.3-15 konstrukcióban megvalósított projekt 39 hónap működés után zárja szolgáltatásait, hogy aztán egy újabb frissítést követően a GINOP-5.3.3-18 konstrukcióban még szélesebb összefogással, újra segítséget adjon ingyenes és anonim módon a munka világában.

A JOGpontok projekteket létrehozó országos munkáltatói érdekképviseletek és szakszervezetek – ÁFEOSZ-COOP Szövetség, IPOSZ, OKISZ, KISOSZ, Munkástanácsok Országos Szövetsége, ÉSZT–2016. július 1-jétől olyan regionális és országosan összehangolt jogi segítséget nyújtó szolgálatot indítottak útnak, melyet mindenki ingyenesen és anonim módon vehetett igénybe a munka világában, azaz a munkajog, TB, cégjog és adójog területén. A két pilléren – ingyenes jogsegély-szolgáltatás és Munkaügyi Tanácsadó és Vitarendező Szolgálat (MTVSZ) – működő szolgáltatási rendszer alapja egészen 2007-ig nyúlik vissza. A minden állampolgár számára elérhető ingyenes szolgáltatás először a TÁMOP 2.5.1-07/1 hálózat keretében biztosított ingyenes jogsegélyt, amit több hasonló megvalósítás követett, mint a most lezárásra kerülő GINOP-5.3.3-15 konstrukció is.

A JOGpontok projektek célja, hogy számos platformon: személyesen a JOGpont irodákban, telefonon, online és e-mailen is jogi segítséget nyújtson a munka világában, valamint segítse a kollektív munkajogot az MTVSZ szolgáltatásai révén. 2019. június 30-áig országos szinten 231 694 kérdés érkezett az összefogáshoz.

Az MTVSZ szolgáltatásai 2016. november 01-től 2019. június 30-áig voltak elérhetők jelen projektek keretében – a GINOP-5.3.3-18-as konstrukcióban már újra igénybe vehető a segítségnyújtás –, összességében a konvergencia régiókban 150 eljárás ment végbe ezen idő alatt.

Az Észak-Alföldi Jogpontok projekt eredményeiről bővebb információt a mellékelt tájékoztató anyagban találnak.

**További információ kérhető:**

GINOP-5.3.3-15-2015-00004 Észak-Alföldi JOGpontok projekt

IPOSZ, Ipartestületek Országos Szövetsége

1087 Budapest, Luther utca. 4-6.

06-30-385-6048